|  |
| --- |
|  |

**25. februar 2019**

**Samtykkeerklæring ved institutionsskift.**

**Indhentelse af oplysninger.**

I forbindelse med institutionsskift, vil vi gerne bede om samtykke til at indhente de relevante oplysninger om Jeres barn, som tidligere institution er i besiddelse af. Formålet med indhentelsen af oplysningerne er, at kunne tilrettelægge det faglige og pædagogiske arbejde omkring barnet bedst muligt ud fra barnets muligheder og behov.

Derfor bedes I udfylde nedenstående samtykkeerklæring.

|  |
| --- |
| Ifølge databeskyttelsesloven og persondataforordningen skal du/I som forældremyndighedsindehaver(e) som udgangspunkt give samtykke, før personfølsomme oplysninger må deles mellem flere forskellige forvaltninger og myndigheder.  Det skriftlige samtykke skal sikre, at du/I som forældre ved, hvem der kan blive udvekslet oplysninger mellem.  Du/I kan til enhver tid tilbagekalde samtykket ved at henvende dig/Jer til institutionen.  Samtykke til videregivelse af oplysninger omfattet af sundhedsloven, gælder alene 1 år fra erklæringens underskrift. Det er eksempelvis oplysninger fra Sundhedsplejen. Herefter skal samtykket fornys.  Det er kun oplysninger, der er saglige og relevante for sagsbehandlingen, der udveksles. De fagpersoner, der udveksler oplysningerne har tavshedspligt i forhold til oplysningerne. |

**Barnet**

|  |  |
| --- | --- |
| Navn: | Cpr.nr.: |
| Adresse: | |

**Forælder 1**

|  |  |
| --- | --- |
| Navn: | Cpr.nr.: |
| Adresse: | |

**Forælder 2**

|  |  |
| --- | --- |
| Navn: | Cpr.nr.: |
| Adresse: | |

Forældremyndighed: forælder 1  forælder 2  fælles

**SAMTYKKEERKLÆRING**

Vi giver hermed samtykke til at (Modtagne institution) må indhente følgende dokumenter hos tidligere institution: (Tidligere institution)

**Sæt kryds:**

* Skolepapirer – eksempelvis elevplan, handleplan, tests m.v.
* Dagtilbudspapirer – eksempelvis handleplan, tests mv.
* Statusudtalelser, PPV og rapporter til/fra PPR/Psykologenheden
* Henvisninger og redegørelser mv. fra børnefysioterapeut
* Henvisninger og redegørelser mv. fra Tale-/høreteamet
* Underretninger fra Familieafdelingen/Socialforvaltningen
* Udtalelser med videre fra sundhedspleje.
* Øvrige dokumenter
* Tidligere sundhedspleje må kontaktes af Sundhedsplejen i Vejen.

**Forælder 1**

|  |  |
| --- | --- |
| Dato: | Underskrift: |

**Forælder 2**

|  |  |
| --- | --- |
| Dato: | Underskrift: |

**Unge over 15 år**

|  |  |
| --- | --- |
| Dato: | Underskrift: |

**Bestemmelser om indhentning og videregivelse af oplysninger**

**Forvaltningsloven (uddrag)**

*Tavshedspligt*

**§ 27.** Den, der virker inden for den offentlige forvaltning, har tavshedspligt, jfr. straffelovens § 152 og §§ 152 c-152 f, med hensyn til oplysninger om

1) enkeltpersoners private, herunder økonomiske, forhold og …

*Stk. 2. …* Det samme gælder, når en oplysning ved lov eller anden gyldig bestemmelse er betegnet som fortrolig…

…

*Stk. 4*. Den, der virker inden for den offentlige forvaltning, har tavshedspligt … med hensyn til oplysninger, som det i øvrigt er nødvendigt at hemmeligholde for at varetage væsentlige hensyn til

…

5) private og offentlige interesser, hvor hemmeligholdelse efter forholdets særlige karakter er påkrævet.

(dele af stk. 1-7 er udeladt)

*Videregivelse af oplysninger til en anden forvaltningsmyndighed*

**§ 28.** For videregivelse af oplysninger om enkeltpersoner (personoplysninger) til en anden forvaltningsmyndighed gælder reglerne i § 5, stk. 1-3, §§ 6-8, § 10, § 11, stk. 1, § 38 og § 40 i lov om behandling af personoplysninger, jf. denne lovs § 1, stk. 3.

*Stk. 2.* Oplysninger af fortrolig karakter, som ikke er omfattet af stk. 1, må kun videregives til en anden forvaltningsmyndighed, når

1) den, oplysningen angår, udtrykkeligt har givet samtykke,

2) det følger af lov eller bestemmelser fastsat i henhold til lov, at oplysningen skal videregives, eller

3) det må antages, at oplysningen vil være af væsentlig betydning for myndighedens virksomhed eller for en afgørelse, myndigheden skal træffe.

*Stk. 3.* Ved samtykke efter stk. 2, nr. 1, forstås enhver frivillig, specifik og informeret viljestilkendegivelse, hvorved den, oplysningen angår, indvilger i, at oplysningen videregives.

*Stk. 4.* Et samtykke efter stk. 3 kan tilbagekaldes.

*Stk. 5.* Lokale administrative organer, som ved lov er tillagt en selvstændig kompetence, anses som en selvstændig myndighed efter stk. 2.

**Databeskyttelsesloven & persondataforordningen – konkret tekst ind**

**§ 5**. Oplysninger skal behandles i overensstemmelse med god databehandlingsskik.  
Stk. 2. Indsamling af oplysninger skal ske til udtrykkeligt angivne og saglige formål, og senere behandling må ikke være uforenelig med disse formål. Senere behandling af oplysninger, der alene sker i historisk, statistisk eller videnskabeligt øjemed, anses ikke for uforenelig med de formål, hvortil oplysningerne er indsamlet.  
Stk. 3. Oplysninger, som behandles, skal være relevante og tilstrækkelige og ikke omfatte mere, end hvad der kræves til opfyldelse af de formål, hvortil oplysningerne indsamles, og de formål, hvortil oplysningerne senere behandles.

**§ 6.** Behandling af oplysninger må kun finde sted, hvis

1) den registrerede har givet sit udtrykkelige samtykke hertil,

2) behandlingen er nødvendig af hensyn til opfyldelsen af en aftale, som den registrerede er part i, eller af hensyn til gennemførelse af foranstaltninger, der træffes på den registreredes anmodning forud for indgåelsen af en sådan aftale,

3) behandlingen er nødvendig for at overholde en retlig forpligtelse, som påhviler den dataansvarlige,

4) behandlingen er nødvendig for at beskytte den registreredes vitale interesser,

5) behandlingen er nødvendig af hensyn til udførelsen af en opgave i samfundets interesse,

6) behandlingen er nødvendig af hensyn til udførelsen af en opgave, der henhører under offentlig myndighedsudøvelse, som den dataansvarlige eller en tredjemand, til hvem oplysningerne videregives, har fået pålagt, eller

7) behandlingen er nødvendig for, at den dataansvarlige eller den tredjemand, til hvem oplysningerne videregives, kan forfølge en berettiget interesse og hensynet til den registrerede ikke overstiger denne interesse.

(stk. 2-4 er udeladt)

**§ 7**. Der må ikke behandles oplysninger om racemæssig eller etnisk baggrund, politisk, religiøs eller filosofisk overbevisning, fagforeningsmæssige tilhørsforhold og oplysninger om helbredsmæssige og seksuelle forhold.

*Stk. 2.* Bestemmelsen i stk. 1 finder ikke anvendelse, hvis

1) den registrerede har givet sit udtrykkelige samtykke til en sådan behandling,

2) behandlingen er nødvendig for at beskytte den registreredes eller en anden persons vitale interesser i tilfælde, hvor den pågældende ikke fysisk eller juridisk er i stand til at give sit samtykke,

3) behandlingen vedrører oplysninger, som er blevet offentliggjort af den registrerede, eller

4) behandlingen er nødvendig for, at et retskrav kan fastlægges, gøres gældende eller forsvares.

(stk. 3-8 er udeladt)

**§ 8**. For den offentlige forvaltning må der ikke behandles oplysninger om strafbare forhold, væsentlige sociale problemer og andre rent private forhold end de i § 7, stk. 1, nævnte, medmindre det er nødvendigt for varetagelsen af myndighedens opgaver.

*Stk. 2.* De i stk. 1 nævnte oplysninger må ikke videregives. Videregivelse kan dog ske, hvis

1) den registrerede har givet sit udtrykkelige samtykke til videregivelsen,

2) videregivelsen sker til varetagelse af private eller offentlige interesser, der klart overstiger hensynet til de interesser, der begrunder hemmeligholdelse, herunder hensynet til den, oplysningen angår,

3) videregivelsen er nødvendig for udførelsen af en myndigheds virksomhed eller påkrævet for en afgørelse, som myndigheden skal træffe, eller

4) videregivelsen er nødvendig for udførelsen af en persons eller virksomheds opgaver for det offentlige.

*Stk. 3.* Forvaltningsmyndigheder, der udfører opgaver inden for det sociale område, må kun videregive de i stk. 1 nævnte oplysninger og de oplysninger, der er nævnt i § 7, stk. 1, hvis betingelserne i stk. 2, nr. 1 eller 2, er opfyldt, eller hvis videregivelsen er et nødvendigt led i sagens behandling eller nødvendig for, at en myndighed kan gennemføre tilsyns- eller kontrolopgaver.

(stk. 4-7 er udeladt)

**§ 38**. Den registrerede kan tilbagekalde et samtykke.